stanford-oval/wikipedia huggingface dataset:
Jules Armand Dufaure

| Jules Armand Dufaure |
| --- | --- |

Ranskan pääministeri
 19. helmikuuta 1871–24. toukokuuta 1873  
Presidentti:  Adolphe Thiers
Edeltäjä:  Louis Jules Trochu
Seuraaja:  Albert de Broglie
 23. helmikuuta 1876–12. joulukuuta 1876  
Presidentti:  Patrice de Mac-Mahon
Edeltäjä:  Louis Buffet
Seuraaja:  Jules Simon
 13. joulukuuta 1877–4. helmikuuta 1879  
Presidentti:  Patrice de Mac-Mahon
Edeltäjä:  Gaëtan de Rochebouët
Seuraaja:  William Henry Waddington
Henkilötiedot
Syntynyt: 4. joulukuuta 1798 Saujon, Ranska
Kuollut: 28. kesäkuuta 1881 (82 vuotta) Rueil, Ranska
Tiedot
 Nimikirjoitus
Jules Armand Dufaure (4. joulukuuta 1798 Saujon – 28. kesäkuuta 1881 Rueil) oli ranskalainen valtiomies, joka toimi Ranskan pääministerinä kolmannen tasavallan alkuaikoina 1871–1873, 1876 ja 1877–1879. Hän oli poliittiselta linjaltaan konservatiivinen tasavaltalainen.
Dufaure aloitti uransa asianajajana Bordeaux’ssa. Hänet valittiin Ranskan edustajainkamariin vuonna 1834 ja edistettyään Molén hallituksen kaatumista toukokuussa 1839 hänestä tuli yleisten töiden ministeri uuteen Jean-de-Dieu Soultin hallitukseen, joka tosin kaatui jo seuraavan vuoden maaliskuussa. Ministerinä Dufaure vaikutti Ranskan rautatieverkon varhaiseen kehittämiseen. Vuodesta 1840 hän kuului kuningas Ludvig Filipiä vastustaneeseen oppositioon. Dufaure oli edustajainkamarin varapuhemiehenä 1841–1845. Helmikuun vallankumouksen jälkeen vuonna 1848 hän ryhtyi tasavallan tukijaksi, oli perustuslakia säätävän kansalliskokouksen jäsenenä ja toimi Ranskan sisäministerinä lokakuusta joulukuuhun 1848 sekä kesäkuusta lokakuuhun 1849. Toisen tasavallan päätyttyä Napoleon III:n valtaantuloon Dufaure vetäytyi politiikasta ja palasi lakimiehen ammattiinsa. Hänet valittiin 1863 Ranskan akatemian jäseneksi.
Toisen keisarikunnan romahdettua syksyllä 1870 Dufaure osallistui kolmannen tasavallan perustamiseen. Helmikuussa 1871 hänet valittiin uuteen kansalliskokoukseen, jossa hän kohosi keskustavasemmistoryhmän johtajaksi. Samassa kuussa hänet nimitettiin oikeusministeriksi sekä varakonseljipresidentiksi Adolphe Thiersin hallitukseen. Sekä Thiers että Dufaure joutuivat eroamaan toukokuussa 1873, minkä jälkeen Dufaure asettui oppositioon Albert de Broglien hallitusta vastaan. Hän palasi oikeusministeriksi maaliskuussa 1875 Louis Buffetin hallitukseen. Seuraavana vuonna Dufaure valittiin helmikuussa uuteen edustajainkamariin, maaliskuussa pääministeriksi Buffetin jälkeen ja elokuussa elinikäiseksi senaattoriksi. Hänen keskiryhmää edustanut hallituksensa joutui kuitenkin eroamaan jo joulukuussa, sillä sen tuki parlamentissa jäi liian kapeaksi monarkistien ja radikaalien välissä. Joulukuussa 1877 hän kuitenkin kokosi vielä uuden hallituksen. Dufaure vaikutti merkittävästi tapahtumiin, jotka johtivat tammi–helmikuussa tasavallan vastustajana tunnetun presidentin, marsalkka Patrice de Mac-Mahonin eroon. Pian sen jälkeen Dufaure erosi itsekin ja vetäytyi eläkkeelle.
Aiheesta muualla

Kuvia tai muita tiedostoja aiheesta Jules Armand Dufaure Wikimedia Commonsissa
Jules-Armand Dufaure (ranskaksi) Académie française
Julee Cruise

| Julee Cruise |
| --- | --- |
 Cruise esiintymässä vuonna 2008.
Henkilötiedot
Syntynyt: 1. joulukuuta 1956 Creston, Iowa, Yhdysvallat
Kuollut: 9. kesäkuuta 2022 (65 vuotta) Pittsfield, Massachusetts, Yhdysvallat
Ammatti:  laulaja, näyttelijä
Muusikko
Taiteilijanimi:  Julee Cruise
Laulukielet:  englanti
Aktiivisena:  1985–2022
Tyylilajit:  dreampop
Soittimet:  laulu
Levy-yhtiöt:  Warner Bros.
Aiheesta muualla
www.myspace.com/juleecruise
  [ Muokkaa Wikidatassa ] [ ohje ]  
Julee Cruise (1. joulukuuta 1956 Creston, Iowa, Yhdysvallat – 9. kesäkuuta 2022 Pittsfield, Massachusetts, Yhdysvallat) oli yhdysvaltalainen laulaja-lauluntekijä.
Cruise aloitti vuonna 1986 yhteistyön ohjaaja David Lynchin kanssa, kun hän lauloi kappaleen elokuvaan Blue Velvet – ja sinisempi oli yö. Hänet palkattiin elokuvaan säveltäjä Angelo Badalamentin suosituksesta. Badalamenti ja Cruise olivat tehneet aiemmin yhteistyötä New Yorkin teatteripiireissä. Cruise lauloi elokuvaan sen lopussa kuultavan ”Mysteries of Love” -kappaleen.
Cruisen debyyttialbumi Floating into the Night julkaistiin vuonna 1989. Kappaleet siihen olivat tehneet Badalamenti ja Lynch. Albumilla oli myös mukana kappale ”Falling”, jonka instrumentaaliversion Cruise esitti myös Lynchin televisiosarjan Twin Peaks tunnuskappaleena. Cruise lauloi sarjaan myös muun muassa kappaleet ”Into the Night” ja ”The Nightingale”. Hän myös esiintyi laulajana kaupungin baarissa ja palasi rooliin myös spin-off-elokuvassa Twin Peaks – Tuli kulje kanssani sekä sarjan vuonna 2017 julkaistulla kolmannella kaudella Twin Peaks: The Return.
Cruise julkaisi harvakseltaan. Hänen toinen albuminsa ilmestyi 1993, ja sen kappaleista kolme oli Twin Peaks -elokuvasta. Sen jälkeen hän julkaisi 2002 albumin The Art of Being a Girl ja 2011 albumin My Secret Life. Cruise kiersi vuosina 1992–1999 The B-52’s -yhtyeen kanssa Cindy Wilsonin tuuraajana. Sen lisäksi hän esiintyi muun muassa Bobby McFerrinin improvisaatiolauluryhmän ja Pharrell Williamsin kanssa Handsome Boy Modeling School -yhtyeen kappalella ”Class System”.
Cruise teki kesäkuussa 2022 itsemurhan. Hänellä oli vuonna 2018 diagnosoitu SLE, ja hän kärsi viimeisinä vuosinaan kroonisista kivuista.
Aiheesta muualla

Kuvia tai muita tiedostoja aiheesta Julee Cruise Wikimedia Commonsissa
KGhostView

KGhostView on KDE-työpöytäympäristöön kuuluva PostScript- ja PDF-tiedostojen lukuohjelma. Se on käännetty myös suomenkielelle. KGhostView on vapaa ohjelmisto ja sitä voi levittää ja käyttää GNU GPL -lisenssin ehtojen mukaisesti. Ohjelman tulostusjärjestelmänä voidaan käyttää muun muassa CUPS:ia (Common Unix Printing System) ja BSD lpd:tä.
Judo Club Raahe

Judo Club Raahe
Judo Club Raahe ry on vuoden 2004 alussa perustettu raahelainen judoseura. Seuran dojona eli harjoitustilana toimii Urheilutalo Raahelan judosali. Seuran ovat perustaneet vuosikymmeniä judotoiminnassa mukana olleet henkilöt. Suomen judoliitto ry:n jäsenseuraksi Judo Club Raahe on hyväksytty syksyllä 2004. Judo Club Raahen perustajajäsenet ovat Erkki Koivusaari, Juha Matela ja Pekka Kortessalo.
Kilpatalli

Judo Club Raahe on tehnyt uraauurtavaa työtä Suomen judon hyväksi. Seuran sisälle on muodostettu judotalli, joka keskittyy huippu-urheilun tukemiseen ja antaa lahjakkaille urheilijoille ja heidän valmentajilleen mahdollisuuden keskittyä tehtäviinsä ja menestyä kansainvälisissä kilpailuissa aina olympialaisiin saakka. Suomen judon piirissä ei ole aiemmin ollut vastaavanlaista urheilijoille rakennettua taustaorganisaatiota. Tallin toiminnan motiivina on parhaan mukaan auttaa urheilijaa ja lajia menestymään kansainvälisillä kilpatatameilla.[lähde? ]
Seuran urheilijat ja valmentajat

Seuran tämän hetkisiä huippu-urheilijoita ovat raahelaissiteitä omaavat Valtteri Jokinen ja Jaana Sundberg. Heitä valmentaa Jokisen isä Jukka-Pekka Jokinen, joka kuului aikoinaan, 1970- ja 1980-luvuilla, samaan kohtalaisesti menestyneeseen judoseuraan muiden Judo Club Raahen jäsenten kanssa. Jokinen ja Sundberg ovat tällä hetkellämilloin? Suomen judon kärkinimiä. Molemmat on valittu Suomen olympiaryhmään, jonka päätavoite on Pekingin olympiakisat v. 2008. Molemmat judokat ovat kansainväliset mitat täyttäviä huippu-urheilijoita ja omissa painoluokissaan Euroopan kärkeä.[lähde? ]
Saavutukset

(vuodesta 2004 lähtien) [lähde? ]
1 pistesija EM-kisoista (2005)
4 World Cup –mitalia
4 SM-kultaa
edustus EM-kisoissa: 2 urheilijaa (2005 ja 2006), 1 urheilija 2007
edustus MM-kisoissa: 2 urheilijaa 2005, 1 urheilija 2007
Aiheesta muualla

Seuran kotisivut (Arkistoitu – Internet Archive)
Suomen Judoliitto (Arkistoitu – Internet Archive)
JudoInside - Kv. tietokanta yli 30 000 judokasta
Jyri

| Jyri |
| --- | --- |
Nimipäivä:   
– suomenkielinen:  23. huhtikuuta
– ruotsinkielinen:  –
– ortodoksinen:  23. huhtikuuta
Muunnelmia:  Jyrki, Yrjö
Vastineita eri kielissä:  Jüri, Juri, George
Nimen alkuperä:  Georgios
Infobox OKNimi-testi OK: 
Jyri on suomalainen miehen etunimi.
Jyri on lähtöisin kreikkalaisesta Georgios-nimestä, joka merkitsee maanviljelijää. Se on Jyrkin ja Yrjön rinnakkaisnimi. Läheisiä vastineita muissa kielissä ovat muun muassa Juri, Jüri, Jürgen ja Göran.
Vuoden 2019 loppuun mennessä nimi Jyri on Suomessa annettu noin 4 800 henkilölle.
Tunnettuja Jyri-nimisiä

Jyri Aalto, sulkapalloilija
Jyri Engeström, yrittäjä, toinen Jaiku-palvelun perustajista
Jyri Forsström, markkinointijohtaja, Elävän musiikin yhdistyksen hallituksen puheenjohtaja
Jyri Hietaharju, jalkapalloilija
Jyri Honkavaara, säveltäjä, sanoittaja, kitaristi ja laulaja
Jyri Häkämies, EK:n toimitusjohtaja
Jyri Hänninen, liiketalouden opettaja
Jyri Hänninen, kirjailija
Jyri Jaakkola, ihmisoikeusaktivisti
Jyri Junnila, jääkiekkoilija
Jyri Järvinen, salibandyn pelaaja
Jyri Keskiaho, moottorikelkkailija
Jyri Kjäll, nyrkkeilijä
Jyri Komulainen, teologi, uskonnontutkija ja kirjailija
Jyri Kyllönen, pesäpalloilija
Jyri Kähönen, elokuva- ja televisio-ohjaaja
Jyri Lehtonen, koripallovalmentaja
Jyri Marttinen, jääkiekkoilija
Jyri Pekka Mäkelä, kirjailija ja suomentaja
Jyri Niemi, jääkiekkoilija
Jyri Ojansivu, näyttelijä
Jyri Paretskoi, opettaja ja kirjailija
Jyri Paulaharju, eversti, ase- ja sotahistorioitsija, sukututkija
Jyri Pelkonen, yhdistetyn hiihtäjä
Jyri Raitasalo, prikaatikenraali
Jyri Rönn, jääkiekkotuomari
Jyri Sariola, musiikkituottaja ja rumpali
Jyri Schreck, runoilija, kustannustoimittaja, dramaturgi ja ohjaaja
Jyri Seppälä, insinööri, Suomen ympäristökeskuksen tutkija ja professori
Jyri Toikka, pesäpalloilija
Jyri Turunen, seikkailija, verkko- ja mobiilialan asiantuntija ja kouluttaja
Jyri Vaahtera, antiikin tutkija
Jyri Virtanen, snookerin pelaaja
Jyri Vuorinen, muusikko Calf-yhtyeestä
Kuvitteellisia Jyrejä

Jyri, hahmo animaatiosarjassa Pipsa Possu, Pipsan pikkuveli
Kantri-Jyri, hahmo sketsiviihdesarjassa Hymyhuulet, Teukan kaveri; näyttelijänä Ville Virtanen
Jyrit kartalla

Jyri, Jyrinkylä, Liperin Ylämyllyn asuinalue, entinen Paloaukean varuskunta-alue
Suomessa on kaksi Jyrintietä, kaksi Jyrinkujaa, yksi Jyrinpolku ja yksi Jyrinlenkki ja Jyrinaho.
Jääkiekon 2. divisioonan maailmanmestaruuskilpailut 2018

Jääkiekon 2. divisioonan maailmanmestaruuskilpailut on vuonna 2018 jaettu kahteen ryhmään, nimeltään A ja B.
A-ryhmän kisat käytiin 23.–29.4.2018, ja ne pelattiin Hollannin Tilburgissa. B-ryhmän kisat taas käytiin 14.–20.4.2018, ja kisapaikka toimi Espanjan Granada.
A-ryhmän mestaruuden voitti Hollanti ja B-ryhmän Espanja.
Tulokset

| Sijoitus | Maa | Huomioita |
| --- | --- | --- |
| 1 |  Alankomaat | Kisaisäntä. Nousi 1. divisioonaan |
| 2 |  Australia |  |
| 3 |  Serbia |  |
| 4 |  Kiina |  |
| 5 |  Belgia |  |
| 6 |  Islanti | Tippui B-lohkoon |
| Sijouts | Maa | Huomioita |
| --- | --- | --- |
| 1 |  Espanja | Kisaisäntä. Nousi A-lohkoon |
| 2 |  Uusi-Seelanti |  |
| 3 |  Israel |  |
| 4 |  Pohjois-Korea |  |
| 5 |  Meksiko |  |
| 6 |  Luxemburg | Tippui 3. divisioonaan |
Jyrkkävuoren kalliomaalaus

| Jyrkkävuoren kalliomaalaus> Sijainti |
| --- | --- |
 Jyrkkävuoren kalliomaalaus
Koordinaatit:  60°55′54.6629″N, 26°51′30.1040″E
Valtio:  Suomi
Historia
Tyyppi:  kalliomaalaus
Huippukausi:  kivikausi
Kaupunki:  Kouvola
Infobox OKVirheellinen NIMI-arvo: 
Jyrkkävuoren kalliomaalaus sijaitsee Rapojärvellä Jyrkkävuorella Kouvolassa Kymenlaaksossa. Se on laajahko kivikautinen kalliomaalaus, josta erottuu vielä muutama kuvio. Maalauksen löysi Timo Miettinen vuonna 1984.
Kallio ja sen sijainti

Kallio sijaitsee Rapojärven lounaiskulmassa kapean puuta kasvavan kannaksen takana. Kallio kohoaa jyrkästi korkeuksiin, ja siinä on pystysuuntaisia suoria halkeamia. Seinämä aukeaa itäkaakkoon. Paikalle pääsee kurssikeskuksen pihasta seuraamalla rantapolkua, jonka varrella se on noin 200 metrin päässä. Maalauksia voi tarkastella kannaksella seisten.
Maalaus

Maalattu alue on noin 11 metriä leveä, ja eniten maalauksia sisältävä alue on vasemmalla, mutta sään haalistamista kuvioista ei enää saa kunnolla selvää. Punaväri vaikuttaa levinneeltä joka paikkaan, ja kuvioiden erottaminen samanvärisestä taustasta on vaikeaa. Myös jäkälöityminen peittää osan kuvioista niin, että ne jäävät rikkonaisina vain osittain näkyviin. Pekka Kivikäs on jakanut kuvat neljään alueeseen (A−D).
Vasemmanpuoleinen alue A sisältää noin 50 senttimetriä korkean ihmishahmon, hirvieläimen takapään, ihmishahmon ylävartalon, joitakin katkelmia eläinkuvioista ja venekuviota muistuttavan heikosti erottuvan maalauskuvion.
Keskialueella B on kaksi ihmishahmoa. Ylimmällä on kädessä ikään kuin mutkitteleva käärmettä muistuttava sauva, ja alimmaisella on vasempaan käteen maalattu korostetusti viisi sormea. Sen oikealla puolella olevassa kuva-alueessa C on 36 senttimetriä pitkä hirvi, ja sen takana seisoo noin 50 senttimetriä korkea ihmishahmo. Suoraselkäinen hirvi katsoo vasemmalle, ja siitä vartalon mitan päässä hirven takana seisoo ihminen, joka ojentaa kättä hirveä kohti.
Viimeinen kuva-alue D sisältää vaakasuuntaisia punavärin jälkiä.
Kaakaotaarot

| Kaakaotaarot |
| --- | --- |
 kaakaotaaroja.
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Alismatales
Heimo::  Vehkakasvit
Alaheimo::  Aroideae
Suku::  Kaakaotaarot Xanthosoma  Schott (1832)
 Kaakaotaarojen levinneisyysalue.
Katso myös
   Kaakaotaarot Wikispeciesissä   Kaakaotaarot Commonsissa 
Infobox OKNimi-testi OK: 
Kaakaotaarot (Xanthosoma) on vehkakasveihin kuuluva kasvisuku. Suvussa on 197 lajia, joita esiintyy alkuperäisenä Meksikossa, Karibialla, Keski- ja Etelä-Amerikassa. Ne ovat ainavihantia ruohoja tai kausittaisia, ajoittain kuivuvilla kasvupaikoilla kasvavia ruohoja. Tällöin kasvin maanpäälliset osat vetäytyvät maanalaiseen juurakkoon epäsuotuisaksi kaudeksi.
Lajeja

Isokaakaotaaro (Xanthosoma undipes)
Sinikaakaotaaro (Xanthosoma sagittifolium, syn. X. violaceum)
Lajeja voidaan hyödyntää ravintokasveina ja huonekasveina.
Aiheesta muualla

Finto: Kassu – Kasvien suomenkieliset nimet: Kaakaotaarot (Xanthosoma)
Suomen Lajitietokeskus: Kaakaotaarot (Xanthosoma)
iNaturalist: Suku Xanthosoma
ITIS: Xanthosoma (englanniksi)
United States Department of Agriculture (USDA): Xanthosoma, elephant's ear (englanniksi)
Global Biodiversity Information Facility (GBIF): Xanthosoma (englanniksi)
Kalifornian kansalliskaarti

| Kalifornian kansalliskaarti California National Guard |
| --- | --- |

Valtio:   Yhdysvallat –  Kalifornia
Osa joukkoa:  Yhdysvaltain kansalliskaarti
Komentajat
Nykyinen komentaja:   Gavin Newsom
Kalifornian kansalliskaarti (engl. California National Guard) on Kalifornian alueella toimiva kaarti, joka on Yhdysvaltain kansalliskaartin alainen. Se koostuu kolmesta eri haarasta: maa- ja ilmavoimista sekä reservistä. Kansalliskaartin komentajana toimii osavaltion kuvernööri, ellei Yhdysvaltain presidentti ole erikseen ottanut komentoa.
Kansalliskaarti myöntää seuraavia ansiomitaleja:
California National Guard Achievement Ribbon
California National Guard Commanding General's Meritorious Unit Citation
California National Guard Commendation Medal Ribbon
California National Guard Counter Narcotics Service Ribbon
California National Guard Drill Attendance Ribbon
California National Guard Enlisted Excellence Ribbon
California National Guard Enlisted Trainers Excellence Ribbon
California National Guard Federal Service Ribbon
California National Guard Good Conduct Medal Ribbon
California National Guard Governor's Outstanding Unit Citation
California National Guard Medal of Merit Ribbon
California National Guard Medal of Valor Ribbon
California National Guard Memorial Service Ribbon
California National Guard Military Cross Ribbon
California National Guard Order of California Medal Ribbon
California National Guard Recruiting Achievement Ribbon
California National Guard Senior Enlisted Leadership Ribbon
California National Guard Service Medal Ribbon
California National Guard State Service Ribbon
Elsa

| Elsa |
| --- | --- |
Nimipäivä:   
– suomenkielinen:  14. lokakuuta
– ruotsinkielinen:  14. lokakuuta
– ortodoksinen:  24. huhtikuuta, 5. syyskuuta
Muunnelmia:  Else, Elsi
Vastineita eri kielissä:  Ilse
Nimen alkuperä:  Elisabet
Infobox OKNimi-testi OK: 
Elsa on naisen etunimi. Suomessa Elsan nimipäivä on 14. lokakuuta. Vuoden 2019 loppuun  mennessä nimi Elsa on Suomessa annettu 32 115 henkilölle.
Nimen alkuperä

Elsa on lyhennelmä nimestä Elisabet, joka tarkoittaa hepreaksi ”Jumala on valani”.
Kuvitteellisia Elsoja

Elsa, kohtalon lapsi Martti ”Huuhaa” Innasen tunnetuksi tekemän laulun päähenkilö
Ruma Elsa, Ensio Rislakin komedian nimihenkilö
Elsa ”leijona” elokuvasta Elsa – vapaana syntynyt
Kuningatar Elsa, päähenkilö Disneyn elokuvassa Frozen – huurteinen seikkailu
Elsa Toivio, tv-sarjassa Salatut elämät
Elsa Mars, tv-sarjan American Horror Story neljänneltä kaudelta
Muuta

182 Elsa, on päävyöhykkeen asteroidi
Aiheesta muualla

Kuvia tai muita tiedostoja aiheesta Elsa Wikimedia Commonsissa
Jääkiekon 2. divisioonan maailmanmestaruuskilpailut 2019

Jääkiekon 2. divisioonan maailmanmestaruuskilpailut 2019 käytiin Belgradissa, Serbiassa ja Queretarossa, Meksikossa.
Tulokset

| Sijoitus | Maa | Huomioita |
| --- | --- | --- |
| 1 |  Serbia | Kisaisäntä. Nousee 1. divisioonaan |
| 2 |  Kroatia |  |
| 3 |  Australia |  |
| 4 |  Espanja |  |
| 5 |  Kiina |  |
| 6 |  Belgia | Tippuu B-lohkoon. |
| Sijouts | Maa | Huomioita |
| --- | --- | --- |
| 1 |  Israel | Nousee A-lohkoon. |
| 2 |  Islanti |  |
| 3 |  Uusi-Seelanti |  |
| 4 |  Georgia |  |
| 5 |  Meksiko | Isäntä |
| 6 |  Pohjois-Korea | Tippuu 3. divisioonaan. |
KDM Nordkaperen (S321)

| KDM Nordkaperen |
| --- | --- |

Aluksen vaiheet
Rakentaja:  Kööpenhaminan laivastontelakka
Kölinlasku:  4. maaliskuuta 1966
Laskettu vesille:  18. joulukuuta 1969
Palveluskäyttöön:  22. joulukuuta 1970
Poistui palveluskäytöstä:  2. helmikuuta 2004
Tekniset tiedot
Uppouma:  457 t (pinnalla) 508 t (sukelluksissa)
Pituus:  43,9 m
Leveys:  4,6 m
Syväys:  4,3  m
Koneteho:  2 x Mercedes Benz V12 -dieselmoottoria á 600 hv (450 kW) 1 x SSW-sähkömoottori 1000 kW
Nopeus:  10 solmua (pinnalla) 17 solmua (sukelluksissa)
Miehistöä:  22, joista neljä upseeria
Aseistus
Aseistus:  8 x 533 mm torpedoputkea
KDM Nordkaperen (runkonumero S321) oli Tanskan laivaston Narhvalen-luokan sukellusvene. Se oli ensimmäinen pohjoisnavan jäätikön alittanut tanskalainen sukellusvene.
Valmistus

Alus tilattiin Kööpenhaminen laivastontelakalta, missä köli laskettiin 4. maaliskuuta 1966. Se laskettiin vesille 18. joulukuuta 1969 ja valmistui 23. joulukuuta 1970.
Palvelus

Alus poistettiin palveluksesta 2. helmikuuta 2004.
KG-Line

Entinen M/S Scandinavia kuvattuna Albaniassa vuonna 2014, nyt nimellä Red Star I.
Oy KG-Line Ab oli vuonna 1986 Närpiössä perustettu laivanvarustamo, joka harjoitti kesäkausina 1986–1989 autolauttaliikennettä Pohjanlahden yli Suomen Kaskisten ja Ruotsin Gävlen välillä. Aluksena oli 700-paikkainen M/S Scandinavia, alun perin norjalaiselle Otto Thoresen -varustamolle vuonna 1965 rakennettu Viking III, joka toimi sittemmin 1990–1991 Vaasanlaivojen Fenno Starina.. Kesällä 1986 KG-Linen Kaskinen–Gävle-reittiä käytti yli 50 000 matkustajaa.
KG-Linen omistajat olivat samoja, jotka 1980-luvun alkupuolella liikennöivät Kaskisten ja Gävlen välillä varustamonimellä Oy Folkline Ab. Vuonna 1989 he yrittivät ostaa Pietarsaaren kaupungin enemmistöosuuden Pietarsaaren, Kokkolan ja Ruotsin Skellefteån välillä liikennöineestä Jakob Linesista, mutta yhtiö päätyikin Vaasanlaivoille. KG-line kokeili talvella 1989–1990 myös ajaa Vaasa–Uumaja-reittiä Vaasanlaivojen kilpailijana, mutta kokeilu epäonnistui.
Juvan seurakunta

| Juvan seurakunta |
| --- | --- |

 tunnus :  sijainti 
 Juvan kirkko
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Etelä-Savon tuomiorovastikunta
Pääkirkko:  Juvan kirkko
Perustettu:  1442
Jäsenmäärä:  4 842 (2022)
– Osuus asukkaista:  83,9 %
Kirkollisvero:  1,65 %
Kirkkoherra:  Sirkka Pylkkänen
Sivusto
Infobox OKNimi-testi OK: 
Juvan seurakunta on Mikkelin hiippakuntaan ja Etelä-Savon tuomiorovastikuntaan kuuluva Suomen evankelis-luterilaisen kirkon seurakunta, joka toimii Juvan kunnan alueella.
Historia

Juvan seurakunta on perustettu vuonna 1442. Tuolloin seurakunta oli alueeltaan hyvin suuri ja siihen kuuluivat muun muassa nykyisten Savonlinnan ja Kuopion alueet. Seurakunnan nykyinen kirkko valmistui vuonna 1863, Koikkalaan rakennettiin kyläkirkko vuonna 1959.
Toimipaikat

Seurakunnan nykyinen kirkko on valmistunut vuonna 1863 ja sijaitsee Juvan kirkonkylässä. Kirkonkylässä sijaitsee myös vuonna 1976 valmistunut seurakuntatalo sekä 2014 valmistunut Toivonsali. Koikkalassa sijaitsee vuonna 1959 valmistunut Koikkalan kirkko, jossa on jumalanpalvelus kerran kuukaudessa. Vuorenmaassa sijaitsee 1954 valmistunut Vuorenmaan seurakuntakoti, jossa myöskin on jumalanpalvelus kerran kuussa.
Aiheesta muualla

Juvan seurakunnan kotisivut
Vuorenmaan seurakuntakoti kesällä 2017.
Jääkiekon 3. divisioonan maailmanmestaruuskilpailut

| Jääkiekon 3>  divisioonan maailmanmestaruuskilpailut |
| --- | --- |
Laji:  Jääkiekko
Perustettu:  2003
Edeltäjä:  D-Sarja
Hallitseva mestari:   Arabiemiirikunnat
Ylempi taso:  Pääsarja   1. divisioona   2. divisioona
Alempi taso:  4 divisioona
Jääkiekon 3. divisioonan maailmanmestaruuskilpailut pelataan joka vuosi maailman toiseksi huonoimmin sijoittuneiden jääkiekkomaajoukkueiden välillä. Kisojen voittaja (ennen vuotta 2012 kaksi parasta) nousee 2. divisioonaan seuraavaksi vuodeksi. Vastaavasti 2. divisioonan B-lohkon (ennen vuotta 2012 molempien lohkojen) viimeinen joukkue putoaa 3. divisioonaan.
1900-luvun lopulla maailmanmestaruuskisat pelattiin neljässä sarjassa, joista D-sarja oli alin. Vuoden 2000 D-sarjan maailmanmestaruuskisojen jälkeen siirryttiin kahden divisioonan ja karsintojen järjestelmään, jolloin alimmat joukkueet pelasivat 2. divisioonan karsintasarjan. Vuonna 2003, uusien joukkueiden liittyessä maailmanmestaruuskisoihin, karsintasarja laajennettiin nykymuotoisiksi 3. divisioonan maailmanmestaruuskisoiksi.
Kisat

| Vuosi | Nousijat 2>  divisioonaan | Nousijat 2>  divisioonaan | Isäntämaa |
| --- | --- | --- | --- |
| 1999 |  Espanja |  Espanja |  Etelä-Afrikka |
| 2000 | 7 parasta siirtyi 2. divisioonaan | 7 parasta siirtyi 2. divisioonaan |  Islanti |
| 2002 |  Pohjois-Korea |  Meksiko |  Meksiko |
| 2003 |  Uusi-Seelanti |  Luxemburg |  Uusi-Seelanti |
| 2004 |  Islanti |  Turkki |  Islanti |
| 2005 |  Meksiko |  Etelä-Afrikka |  Meksiko |
| 2006 |  Islanti |  Turkki |  Islanti |
| 2007 |  Uusi-Seelanti |  Irlanti |  Irlanti |
| 2008 |  Pohjois-Korea |  Etelä-Afrikka |  Luxemburg |
| 2009 |  Uusi-Seelanti |  Turkki |  Uusi-Seelanti |
| 2010 |  Irlanti |  Pohjois-Korea |  Luxemburg    Armenia |
| 2011 |  Israel |  Etelä-Afrikka |  Etelä-Afrikka |
| 2012 |  Turkki |  Turkki |  Turkki |
| 2013 |  Etelä-Afrikka |  Etelä-Afrikka |  Etelä-Afrikka |
| 2014 |  Bulgaria |  Bulgaria |  Luxemburg |
| 2015 |  Pohjois-Korea |  Pohjois-Korea |  Turkki |
| 2016 |  Turkki |  Turkki |  Turkki |
| 2017 |  Luxemburg |  Luxemburg |  Bulgaria |
| 2018 |  Georgia |  Georgia |  Etelä-Afrikka |
| 2019 |  Bulgaria |  Bulgaria |  Bulgaria |
| 2022 |  Arabiemiraatit |  Arabiemiraatit |  Luxemburg |
Juhlaraha

Juhlaraha on pääsääntöisesti keräilyyn tarkoitettu erikoisraha, joka yleensä lyödään jonkin juhlan, tapahtuman, vuosipäivän tai merkkihenkilön kunniaksi. Juhlarahojen materiaalina on usein kulta tai hopea ja ne lyödään paremmalla laadulla kuin normaalit käyttörahat. Lisäksi niiden  lyöntimäärät ovat käyttörahoja pienempiä, minkä takia niiden arvokin on yleensä nimellisarvoa korkeampi.